**Ludas Községi Önkormányzat Polgármesterének**

**7/2020.(IV. 17.) önkormányzati rendelete**

**a közterületen történő szeszesital fogyasztás tilalmáról**

Ludas Községi Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében és a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 200.§ (1) bekezdés a) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 5. pontjában meghatározott feladatkörben eljárva a következőket rendelem el:

**1. §** E rendelet alkalmazásában

1. szeszesital: a kereskedelemről szóló 2005. évi CLXIV. törvény 2.§ 23a pontja szerinti ital;

2. alkalmi rendezvény: a kereskedelmi tevékenységek végzésének feltételeiről szóló 201/2009.(IX.29.) Korm. rendelet 28. § a) pontja szerinti rendezvény.

**2. §** A közterületen történő szeszesital fogyasztás tilos, kivéve

a) a közterület-használati engedélyben vagy megállapodásban foglaltak szerinti, a szeszesital árusítására jogosult vendéglátóipari üzlet által használt közterületen,

b) közterület-használati engedéllyel vagy megállapodással, egyéb szükséges engedéllyel tartott alkalmi rendezvény területén vagy

c) az év első és utolsó napján.

**3. §** Ez a rendelet a kihirdetését követő napon lép hatályba.

Karácsond, 2020. április 16.

                                                                                               **Vargáné Csengeri Mónika**

**polgármester**

Kihirdetve: 2020. április 17.

Forgó Istvánné

jegyző